JohanHeinsen/ENO huggingface dataset:
Viborger Samler, 1848-07-04
Fra Rom meldes under 12te Juli, at henved 3000 Mand neapolititanske Tropper, der endnu vare ubestemte paa hvad enten de vilde overskride Pofloden eller vende tilbage, bleve af 2 Batailloner Mailændere og Bolognesere med 8 Kanoner tvungne til at erklære om de vilde nedlægge deres Vaaben eller passere Pofloden. De valgte at rykke frem, og bleve derefter fordeelte i de maillandske Batailloner.
Viborger Samler, 1848-07-04
Efter Breve fra Neapel af 10de Juni er Beleirings tilstanden endnu ikke hævet; Forbittrelsen imod Kongen og Tropperne er meget stor, man lægger Kongen meget til Last, at han selv har foranlediget Angrebet paa Tropperne, for at kunne have Grund til at hugge løs paa Nationalgarden, og at han har opægget Lazzaroni til at plyndre. Alt Usandsynligt opbydes og afbenyttes for uopretteligt at styrte Majestæten i Folkets Omdømme. Jøvrigt vover siden den 15de Mai hverken Kongen eller noget Medlem af den kongelige Familie at vise sig iblandt Publikum. - Efter nyere Efterretninger fra Neapel af 14de Juni skal Beleiringstilstanden i Neapel være ophævet Efter flere Efterretninger skulle de kgl. Tropper underNunziante være angrebne og slaaede af Rebellerne i Nærheden af Pizzo; man tilføier endog at Nunziante er tagen til Fange. Af Neapels 15 Provindser ere de 7 sydlige i fuld Opstand imod Regjeringen. Efter en officiel Bulletin af 19de Juni have Østerrigerne den 18de gjort et Forsøg paa atter at faae Høiderne ved Rivoli i deres Magt, men at de med betydeligt Tab kastedes tilbage. Positionen ved Ferrara (ikke at forvexle med Staden af samme Navn i Kirkestaten), ikke langt fra Tyrolsgrændsen blev derefter indtagen af de fremtrængende Piemontesere. J Staden Venedig skulle nu staae 12 a 15000 Mand Tropper, over hvilke den neapolitanske General Pepe fører Overbefalingen.
Viborger Samler, 1848-07-04
Tydskland. Det nye preussiske Ministerium er nu kommet istand. Preuss. Staatsanzeiger af 26de Juni melder officielt: Overpræsident v. Auerswald, Ministerpræsident og Udenrigsminister; Milde, Handelsminister m.m. Rodbertus, Minister for Cultus; Marker, Justitsminister; Gierke, Minister for Landhuusholdningsanliggenderne; Kühl wetter, Jndenrigsminister; Hansemann, der beholder sin Portesenille, Finantsminister; Schreckenstein, Krigsminister.
Viborger Samler, 1848-07-04
J Nationalforsamlingen i Berlin yttrede Auerswald i Anledning af en til ham rettet Jnterpellation, at Forholdene til Rusland netop nu vare af en meget beroligende Art, Stor Sensation vækker den af Forfatningscommissionen fattede Beslutning at ophæve Adelen og frakjende Kongen Ret til at uddeele Ordener og Titler, der ikke høre til Embederne.
Viborger Samler, 1848-07-04
Fra Stettin meldes under 23de Juni, at GeneralPuel havde samme Dag begivet sig til Svinemunde for paa Skibet "Wladimir (rimeligviis et russisk Dampskib) at begive sig til St. Petersborg.
Viborger Samler, 1848-07-04
Rusland og Polen. Et i Brem. Zeit, indrykket Brev fra Riga af 17de Juni melder, at efter en Petersborgsk Journal ere 270,000 Md. Jnfanterie og 70,000 Mr. Cavallerie paa Marschen til den tydske Grændse, og at i Kronstadt laae i Begyndelsen af Maaneden 16 Orlogsskibe seilfærdige. Denne Efterretning haves af Officierer.
Viborger Samler, 1848-07-04
Fra Kiew meldes, at der igjennem denne Stad vare marscherede 16000 Md. imod den tydske Grændse. Hver Dag passere betydelige Krudttransporter igjennem Riga til Egnen ved Kiew. Riga sættes i Forsvarstand, og et Troppecorps af 14 a 16000 Md. vil blive indqvarteret om en 14 Dage i Riga og Omegn. Trods deres Hengivenhedsaddresser blive de østersøiske Provindser militairisk besatte. Lægerne ere opfordrede til at melde sig til Militairtjeneste. Melder et tilstrækkeligt Antal sig ikke, udskrives de ved en Tvangsconscription. De Jndfødte paastaae, at de russiske Hære ei ville respectere de tydske Grændser. - Cholera har atter grebet om sig i Moskau.
Viborger Samler, 1848-07-04
Fra den 17de indtil den 20de Mai angrebes af denne Pest 465 Personer, hvoraf 224 døde. J Aar synes denne Sygdom mere at vende sig imod Syden end imod Vesten.
Viborger Samler, 1848-07-04
Jndenlandske Efterretninger. Det vil vist i flere Henseender være behageligt at erfare, at den indtil Krigens Udbrud her ved Hoffet accrediterede hanseatiske Minister-Resident, Hr. Pauli, ved at opgive dette sit Embede og saaledes at være udtraadt af sit Forhold til de Regjeringer, med hvilke vi føre Krig, har kunnet følge sin Tilbøielighed at slutte sig til det Land, der ved tidligere Tjenesteforhold, som dansk Consul i Lübeck, Familieforbindelser, og et mangeaarigt Ophold er bleven ham et andet Fædreland. Hr. Pauli har nu valgt Kjøbenhavn til sit Opholdsted, hvor han som Privatmand, fremdeles agter at forblive. (Bl. T.)
Viborger Samler, 1848-07-04
Jfølge modtagne Privat=Efterretninger fra de vestindiske Øer har man saavel paa St. Thomas som paa St. Croix foretaget Jndsamlinger til Krigsfornødenhederne og til de Saarede og de Faldnes Efterladte. Paa det første Sted skal der allerede være indsamlet c. 6000 Dollars og paa det sidste Sted c. 8000 Dollars. (S. Bl.)
Viborger Samler, 1848-07-04
Det danske Gesandtskab i Stockholm har nu atter igjennem det danske Departement for de udenlandske Sager oversendt til Comiteen til Modtagelse af frivillige Bidrag til Statsfornødenhederne 2,127 Rd. 28 s. Banco, af hviken Sum 334 Rd. 24 s. Banco ere indsamlede blandt Ridagsmændene af Bondestanden. – Paa flere Steder i Norge skal en 4 Skillings Subscription nu ogsaa være paabegyndt for de i Kampen for Danmark bortdragne norske Krigere.
Viborger Samler, 1848-07-04
Til Krigsministeriet indkommer der jævnlige Ansøgninger om Tilladelse for Værnepligtige, som ere ansatte ved den active Armee, til at stille for sig. Da deslige Stillinger, selv om de paagjeldende Stillingsmænd maatte være vaabenøvede, ikke er uden skadelig Indflydelse paa Tjenesten, saa bekjendtgjøres nu efter Krigsministerens befaling: at ingen Værnepligtig kan i Fremtiden forvente sig bevilget Stillingstilladelse, efterat han er traadt under Vaaben og saalænge han med Armeen staaer i Felten."
Viborger Samler, 1848-07-04
Den som Spion indbragte Søn af Advocat Gülich (Faderen opholder sig for Tiden i Frankfurt) er kun 18 Aar gammel, og hører til det Aldoser Fricorps, som tilligemed det Tannske ligger i Apenrade. Denne By havde han forladt den 23de om Morgenen tidlig og begivet sig til Aarøsund, efter at have anmeldt for sin Capitain sit Forehavende: at udspeide, om der laae Orlogskibe i Haderslevfjorden. Hvad der fornemmelig havde bevæget ham dertil, var, at der i Apenrade fortælles almindeligt, at den svenske Flaade for en Deel skulde ligge ved Aarøsund, hvorom han ønskede at skaffe sig bestemte Oplysninger. For at være ukjendt, havde han aflagt sin Uniform og sine Vaaben, og iført sig en almindelig Bonde dragt. J Aarøsund var han strax bleven anholdt af nogle Bønder, som forlangte at see hans Papirer. Da han ingen havde, blev han afleveret til en Lieutenant paa Kanonbaadene. Han er først for 3 Uger siden kommen tilbage til sin Fødeby Slesvig, efter at have opholdt sig et Par Aarstid ved den polytechniske Læreanstalt i Carlsruhe. Han benægter at erkjende Kong Frederik den Syvende som sin retmæssige Konge og Hertug, hvilket han begrunder derpaa, at Kongen var ufri, da han fik sit (Fdrl.) nuværende Ministerium.
Viborger Samler, 1848-07-04
J Aaret 1657 var det den svenske General Grev Gustaf Wrangel, som den 25de August begyndte Beleiringen af Fæstningen Fredericia, der commanderedes af Rigs marschal Anders Bille. J Aar ere atter disse Navne, mærkeligt nok, optraadte paa den samme Skueplads, men rigtignok under høist forskjellige Forhold. (Flvp.)
Viborger Samler, 1848-07-04
Foruden de tidligere anmeldte Prisesager har Admiralitetsretten i Kjøbenhavn endvidere condemmeret det hamborgske, af Fregatten Gesion en Fjerdingvei fra Helgolland opbragte, af Capitain A. Decker førte og til en Værdi af 22,000 Mk. Cour. anslaaede Skib "Charlotte tilligemed sammes af Stykgods bestaaende Ladning, og det preussiske af Orlogsskonnerten ved Helsingør opbragte til 15000 Rbd. vurderede og af Capt. Sagerth førte Skib Nor stern, tilligemed sammes af 600 Tons Salt og Matter, bestaaende Ladning.
Viborger Samler, 1848-07-04
Consul H. H. Boyesen fra Frederikshald, som ifjor blev arresteret som anklaget for at have sat sig i Besiddelse af et Beløb Coupons, er nu efter 14 Maaneders Arrest ved Høiesteretsdom bleven sat paa fri Fod. Han agter i Norgeat udgive et Skrift om hans her lidte Medfart.
Viborger Samler, 1848-07-04
J Kjøge og ved Kjøgebugt, paa Strækningen imellem Skillingskroen og Corporalskroen, glæde Beboerne sig ved det stolte Syn af 13 russiske Tremastere (foruden de mindre Skibe). - De russiske Søofficerer gjøre Udflugter omkring i Egnen. - Til Flaaden gjøres daglig Jndkjøb af friske Provisioner i Kjøge og langs med Kysten, og der circulerer saaledes mange russiske Penge, navnlig Guldmønter. - Man viser paa Skibene megen Forrekommenhed imod de mange Besøgende af alle Stænder, der hver Dag uhindret have Adgang ombord.
Viborger Samler, 1848-07-04
Faaborg den 27de Junii. Den største Liigprocession som i Mands Minde her har været seet, saae man idag Fire af de Krigere, som have været indlagte paa det herværende Lazareth og som vare døde som Følge af deres Saar, stædedes til Jorden i Formiddags Kl. 11. Svea Lif-Gardets Musikkorps udførte Sørgemusik. En Afdeling af samme Garde fulgte for at fyre ved Graven. Den 1ste og 4de Kiste bares af benævnte Gardes Mandskab, den 2den af Dragoner og den 3die af vort uniformerede Politicorps. Nogle af vore svenske Brødre, Mænd fra Landet, Embedsmænd, Militaire og Borgere dannede det næsten uoverskuelige Liigfølge. Unge sørgeklædte Damer gik foran de bekrandsede Kister, der nedsattes i Grave tæt ved hinanden, og Taaren som perlede i Øiet paa mange af de Omstaaende og paa de som beskuede Togets langsomme Fremskriden gjennem Gaderne, vidnede om, at deeltagende Følelser havde opfyldt mange Hjerter. Foruden Geværsalverne lød ogsaa Kanoners Torden over Graven. Ved Toldporten og flere Steder varede Flag. (Hp. A.)
Viborger Samler, 1848-07-04
Flensborg, den 26de Juni, Endelig har atter nogle Seil ladet sig see i vor Havn, et svensk Skib ligger herfor at losse og et fransk for at lade. Jgaar seilede et med Kul ladet Skib herind. Et Batteri ved Kobbermøllen og senere det svære Batteri, en Fjerdingvei herfra, gav det at forstaae ved løse Skud og andre Tegn, at det skulde heise Flag og lægge bi, hvilket Capitainen paa Skibet imidlertid ikke vilde. Fra et Batteri ved Neustadt sendtes det derfor igjen først et løst Skud og siden et skarpt, der ikke forsætligt var rettet mod Skibet, uden Virkning. Uvidenhed hos Skibsføreren kunde det ikke være, og for at vække ham fik Skibet en Kugle gjennem Skandseklædningen a., hvorved Skibsdrengen blev ubetydelig saaret i Hoften, men Capitainen endelig fik saadan Respect, at han øieblikkelig opfyldte sin Pligt, heisede Flag og strøg sine Seil. Denne Affaire vil snart blive stillet i et falsk Lys af Tydsklands Fiender, men en retfærdig Bebreidelse kan i denne Henseende kun ramme Skibscapitainen. (Børsh.)(Fortsættelse af Beretningen om Occupationen af Veile og Omegn.)
Viborger Samler, 1848-07-04
J Søndags Eftermiddags præsenterede Hr. Proprietair A. Pind til Thuestrup for Amtmanden i Randers, Kammerh. v. Lorenz, paa Vilstrup Hede (en halv Miilsvei fra Randers) imellem 3 og 400 under hans Over befaling til Landstorm indøvede Beboere af 5 Sogne i Sønder-Herred, bestaaende deels af Skytter, deels af Landsedragere. Amtmanden bevidnede saavel Over- som Underderordnede sin særdeles Tilfredshed; og saa meget er vist, at man virkelig maatte ønske, at der i dette Øieblik stod en saa vel øvet Landstorm hele Jylland over. (Rd. A.)
Viborger Samler, 1848-07-04
Fra Morsø er til Dato indsendt til Armeen 1476 Par Strømper, 188 Par Lagener og 550 Skjorter.
Viborger Samler, 1848-07-04
Handels-Efterretninger. Hamborger Børscours, den 27de Juni, Bordeaux 3 Md. 188 3/4; Lond. 3 Mk. 13 Mk. 7 1/2 s.; Amsterdam 2 M. 35, 70. ; slesv. holst. Species i Agio; Louis- og Frederiksd. 11 Mk. 5 s. pr. Stk. i Banco; dansk grov Cour. 23 ½, Skillings=Stkr. 24 a 24 1/2, nye 2/3 Stkr. f. f. 36 1/2 pCt. slettere end Banco.
Viborger Samler, 1848-07-04
Kjøbenhavn den 30te Junii. Priserne paa Kornvarer have i den sidste Uge ikke forandret sig synderligt. Rug kjøbes til 21 a 24 Rbmk. pr. Tønde, og 2radet Byg til 19 a 21 Mk.; Gradet Byg kjøbes 4 Mk. billigere. Havre kjøbes efter Qvalitet til 13 a 17 Rbmk. pr. Tønde. Hvede sælges til 5 1/2 a 6 1/2 Rbd., det er denne som holder sig nu saa temmelig i Udlandet paa et fast Standpunkt, i Hamborg kjøbtes flere Partier af svær Vægt 131132 Pd. af holsteenske Havne til omtrent 6 3/4 Rbd. Med alle øvrige Kornsorter var det flant i Hamborg; ogsaa i de preussiske Havne stode Priserne lave paa Rug og Byg. Rug udbydes i Stettin til omtrent 4 Mk. 8 s. b. Bco. pr. Td. (Berl. Td.) Fallit, Kjøbmand Carl Madsen i Thisted.
Viborger Samler, 1848-07-04
Reisende. Med Dampskibet "Lolland fra Kallundborg til Aarhuus, den 28de Junii. Provst Petersen med Frue og 2 Frøken Døttre, Provst Basse med Frøken Datter, Fru Sørensen med 2de Søstre og Pleiedatter, Fabrikeier Bruun, Bog= og Papiirhandler Steen, Dhrr. Stilling, Lund, Holst og Kofoed, Hr. Hansen med Kone, Dreiermester Petersen. Med Samme fra Aarhuus til Kallundborg, den 29de ds. Kammerraad Landinspecteur Johansen med Søn, Dhrr. Weis og Thomsen.
Viborger Samler, 1848-07-04
Med Dampskibet Jris" fra Kjøbenhavn til Aarhuus, den 1ste Juli.
Viborger Samler, 1848-07-04
Major v. Sprechler, Fabrikeier Drewsen, Propriet. Bracht og Withusen, Fru Harbord med Datter, Kbm. Westermann, med Søn, Frøken Kjerulff, Fru Holstein=Rathlou, Mad. Stage, Student Kjær, Kbm. Lindberg og Møller, Frokenerne Evald og Bøisen, Kbm. Haunstrup, Jfrne Torm og Munck, Landm. Jørgensen og Gammelgaard, Hr. Ramus med Datter, Frøken Mossin, Tobaksfabr. Grunapoor, Jfrne Weber, Dancker og Seidel, Cand. Karup-Hansen, Kbm. Jensen, Frøken Herholdt, Mad. Jacobsen, Cand. Hofmeyer, Kbm. Jngersen og Schandorff, Mad. Stanis, Frøken Myhre, Hr. Chr. Lind, Mad. Kierkegaard, Musicus Nielsen, Fru Rasbech, Mad. Ustrup, Frøken Bech, Væver Andresen, Dhrr. Prydtz og Heckscher, Mad. Myhren, Fru Wilcken, Kbm. J. M. og L. M. Jacoby, Farver Jacobsen med Kone, Propr. Riis, Jomfru Andersen, Bomuldsv. Nielsen med Familie, Garver Peronne, Skipper Petersen og Larsen, Maskinmester Hellerup. Jalt 106 Passe.
Viborger Samler, 1848-07-04
Med Dagvognen fra Viborg til Ans, den 2den Juli. Dhrr. Rasbech og A. Valeur. Med Samme fra Aarhuus til Viborg, den 3die Dennes: Proprietair Tolstrup, Mad. Tolstrup med 2 Børn, Dhrr. Muss mann, Morville og A. Thomesen.
Viborger Samler, 1848-07-04
Døde, Kjøbenhavn: Enkefrue Albertine Birgitte Wachs, Krabbe, 83 Aar; Enkefrue Mariorinde Anna Johanne Prunst, f. Beck, 63 Aar; Jomfru Elisabeth Amalie Snour, 68 Aar Gyrithe Marie Jacobsen, f. Howitz; Contoirist Peter Wulff Frydenlund, 20 Aar; Cornelia Margrethe Jegstrup, f. CasseSkibshovmester Lars Larsen, 32 Aar; Sproglærer Marcus Lehmann, 83 Aar; Karen Schmidt, f. Christensen; Ane Sophie Bocksen, f. Smith, 55 Aar; Tøimagersvend Robert Schulze, 36 Aar; Jacob Ferdinand Jørgensen, 20 Aar. - Frederiksværk: Farver A. Werdelin, 60 Aar. - Roeskilde: Fru Justitsraadinde Marie Mogensine Winther, f. Nørager, 67 Aar. Kirkestillinge, Gaardeier Andreas Jørgen Klim, 82 Aar. - Saxkøbing: S. M. Jespersen, 29 Aar. - Lazarethet paa Sønderborg Slot, Frivillig ved 1ste Jægercorps, Livjæger Theodor Wilh. Olesen, 25 Aar. - Odense, Marie Catharine, Rosengaard; Toldbetjent A. Larsen, 58 Aar. - Wæde: Sognefoged Jørgen Jørgensen, 52 Aar. - Særslev, Degn og Skolelærer Johan H. Nielsen, 69 Aar. - Giellerupholm pr. Varde, Præsteenken Mad. Dorthea Christine Høilland, f. Fæster, 58 Aar. - Gyllingnæs: Proprietair Wilh. H. Fr. Mylord - Aarhuus: Toldbetjent Niels Larsen Wadum, 64 Aar; Mette Glattrup, f. Jensen, 57 Aar. - Aalborg : Enkemadame Johanne Herskind, f. Schibbye, 77 Aar; Skibfører Hans Jurgensen Mørck, 55 Aar. - Hobro: Vævermester Ole Hansen, Møller, 59 Aar.
Viborger Samler, 1848-07-04
AVERTISSEMENTS. Uagtet man under 6te f. M. hos den kongelige Direction for Statsgielden og den synkende Fond til Udbetaling paa Viborg Amtstue senest den 3die d. M. har opsagt de Sparekassen tilhørende, i Statskassen til Forrentning indsatte Capitaler, og uagtet man ved bemeldte Directions Svarskrivelse under 17de f. M. havde modtaget Underretning om, at Statsgieldens Hovedkasse var bleven beordret til i Slutningen af forrige Maaned igjennem Viborg Amtstue at udbetale Beløbet med 33,100 Rbd., – ere Pengene ikke endnu ankomne hertil, Noget der formeentligen maa tilskrives en ved bemeldte Hoved kasses Contoir indløben Feiltagelse, – og Directionen er derfor forhindret i at udbetale de til Onsdagen den 5te d. M. af Jnteressenterne opsagte Capitaler, hvorimod disse, naar Pengene arrivere hertil, ville blive udbetalte den næstpaafølgende Onsdag. Derimod ville Renter, blive udbetalt til Jnteressenterne den 5te d. M. om Formiddagen Kl. 11, ligesom Jndskud til samme Tid kunne gjøres i Kassen.
Viborger Samler, 1848-07-04
Directionen for Viborg Byes og Omegns Sparekasse, den 4de Juli 1848. Stearinlys, faaes til Fabrikpriis hos Chr. M. Andersen.
Viborger Samler, 1848-07-04
De, der skylde saavel Jordleie som Renter, til Søndresogns Kirke, og som skulde have været erlagt i sidstafvigte Snapstings Termin, ville behage inden 14 Dage fra Dato at betale samme til Undertegnede, Kirkens Værge. Viborg, den 3die Juli 1848. Cl. Handberg. berg. Som Forskud paa ikke forfaldne Kongelige Skatter er endvidere til Undertegnede indbetalt af: Snedker Splid. 1 Rbd. 76 1/2 s. Procurator Qvistgaard. . . . . 18 En Unavngiven. . . . . . 100 - 18 1/2 – Tobakspinder Smith. . . . . .J. S. Hartimmer.
Viborger Samler, 1848-07-04
Justitsraad Stiftsphysicus Lind 27 49 1/2 –J. A. Alstrup. Kammerraad Amtsforvalter Morville 24 – 64 – Skoemager Busch . . . . . . C. Dalsgaard . . . . . . . Justitsraad Rod . . . . . . 27 – 34 - Maler Ott . Kjøbmand Holmgaard. . . . . 8 - 83 1/2. N. A. Møller . . . . . . . 10 - 90 1/2 – Summa 152 Rbd. 92 s. tidligere 367 – 73 32 i Alt 520 Rbd. 69 1/2 s. Hvilket efter Ordre herved bekjendtgjøres. Byefogedcontoiret i Viborg, den 30te Juni 1848. Chr. Koeford. Chr. Koeford. Berlingske politiske og Avertissements-Tidende.
Viborger Samler, 1848-07-04
Det ærede Publicum, som fra Begyndelsen af Juli Qvartal for 1843 önsker at tiltræde som Abonnenter paa Berlingske Tidende, ville behageligst henvende sig til de respective Postcontoirer i Provindserne. Dette Blad, hvis Størrelse tillader det at give dets Læsere meget udførlige Beretninger, saavel om den udenlandske som den indenlandske Politik, indeholder tillige alle Krigsbegivenhederne fra de hurtigste og sikkreste Kilder, alle Dagens Nyheder. Handels-Efterretninger, især med Hensyn til Landets egne Producter og disses Stigen og Falden i Udlandet, det indeholder dernæst politiske, commercielle, statistiske og statsoeconomiske Undersøgelser og Afhandlinger, fremdeles meddeler det de paakiendte Retssager ved de forskjellige Domstole i Kjöbenhavn, ankomne Skibe og Reisende, samt interessante Feuilletonartikler. – Bladet vil bestræbe sig for at levere Kjøbstedbeboerne som fornemmelig Landbeboerne, der ere mere afsondrede fra Lecture og Adgang til Bibliotheker et fuldstændigt og forstaaeligt Overblik af Alt som passerer, overeensstemmende med Tidens Tarv og Fordringer.
Viborger Samler, 1848-07-04
Avertissementer optages i Tidenden til en uderst lav og billig Betaling og blive ved Blodets udbredte Læsekreds bekjendtgjorte saaret i Hovedstaden som over hele Landet, samt i Nobostaterne Norge og Sverrige.
Viborger Samler, 1848-07-04
Prisen paa Bladet er i Provindserne 2 Rbd. 60 Sk. qvartaliter.
Viborger Samler, 1848-07-04
Kjøbenhavn, i Juni 1848. Udgiverne. Den Dødsboet efter Else Marie Mogensdatter og forhen afdøde Mand, Gaardmand Christen Thomasen, tilhørende Andeel af Kirke-, Korn- og Qvægtienden af deres forhen paaboende Gaards gamle Hartkorn 2 Tdr. 4 Skpr. 1 Vridsted, opraabes til Bortsalg ved een Auction, der afholdes paa Tingstedet i Viborg Raadhuus, Tirsdagen den 11te Juli førstkommende, Kl. 11 Formiddag. Fiends-Norlyng Herreders Contoir. Viborg, den 20de Juni 1848. O. M. Thorgersen, const. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-07-06
ra Fleste Tidende. Vio. Forsendes med Brevposten i Danmark og Hertugdømmerne. Torsdagen den 6 Juli 1848. Nr. 115. 76 Aarg.
Viborger Samler, 1848-07-06
J sin Afskedstale i den preuss. Nationalforsamling yttrede Camphausen, at Regjeringen samme Dag, han nedlagde sit Embede, havde modtaget antagelige Fredsforslag.
Viborger Samler, 1848-07-06
Med Posten idag (Torsdag) erholdt vi af "Børsenhalle Numerne fra Onsdag, Torsdag, Fredag, hvormed "Bei lage", og Løverdag i forrige Uge, saa at vi i dette Øieblik kun mangle "Børsenhalles" Mandagsnumer. Vi meddele af disse Numere Følgende:
Viborger Samler, 1848-07-06
Rusland. Efter Breve fra St. Petersborg af 24de Juni er Cholera udbrudt sammesteds. St. Petersborg, Politiveiviser af 24de Juni meddeler den officielle Underretning om Choleraens Udbrud den 21de Juni i Keiserstaden; flere Jndivider vare allerede døde af Sygdommen.
Viborger Samler, 1848-07-06
Ogsaa i Moskau har Cholera atter viist sig meget heftig, navnlig den 11te og 12te Juni, paa hvilke Dage 12 Jndivider døde af 222 Patienter. Desuden raser denne Sygdom i 20 andre sydlige og vestlige Gouvernementer. Frankerig. Paris, den 28de Junii. Altsaa staaer nu en ung General i den fransk africanske Hær i Spidsen for Republiken, General Cavaignac er beklædt med den executive Magt, der vedvarer indtil den constituerende Forsamling har fuldendt sit Værk – den nye Constitutionsforfatning. Man anseer følgende Liste om Ministeriets Personale for afgjort og paalidelig: General Cavaignac. Chef for den executive Magt, Præsident: Goudchaux, Finantsminister; Recurt, Minister for de offentlige Arbeider; Senard, Præs. for Nationalfors., Jndenrigsminister; General Lamoriciere, Krigsminister; Bastide, Udenrigsminister; Bethmont, Justitsminister; Verning, Marineminister: Gen. Changarnier, General for Nationalgarden.
Viborger Samler, 1848-07-06
J det nye Ministerium ere navnlig Hæren og Nationals Republicanere repræsenterede. Ministeriet er energisk, det vil med Energie bekæmpe og undertrykke den socialistiske Retning og Arbeidernes Fordringer; men det nye Ministerium hælder ogsaa, efter fleres Anskuelser, til en krigerisk Politik. Kun at Strengheden ikke gaaer for vidt. - Efter Correspondentefterretninger finde Henrettelser Sted i Paris, de af Militaircommissionen domfældte Fanger blive skudte paa Marspladsen; Natten imellem den 26de og 27de skulle ogsaa mange Fanger være skudte i Luxemborg og paa Marspladsen. Alle tidligere straffede Forbrydere og Jndivider, der føre Penge hos sig, angaaende hvis Besiddelse de ei kunne give nogen Forklaring, skydes. Der tales om at fængsle Caussidiere, Louis Blane og Lagrange; Emile Girardin sidder i Conciergeriet i haardt Fangenskab. Der paastaaes, at Marketenderinderne skulle have skjænket forgiftet Brændeviin for Soldaterne; flere af disse Qvinder skulde være skudte.
Viborger Samler, 1848-07-06
General Negrier og den ærværdige Ærkebiskop af Paris Affry - fældedes ikke af Jnsurgenternes Kugler, men fandt Døden for Kugler, som enten Uforsigtighed eller Keitethed udsendte af Troppernes eller Nationalgardens Rækker.